#### Universitat Politècnica de València

Guia de comunicació

**Comunicar és l’acte pel qual fem saber a una altra persona alguna cosa que volem transmetre.**

Textos *Sobre…*

Per a expressar amb claredat qui és la Universitat Politècnica de València és necessari que els missatges vagen coordinats des de tots els centres i serveis.

L’Àrea de Comunicació és l’encarregada de subministrar els textos Sobre... que faciliten aquesta coordinació i, a més, reforcen el posicionament de la UPV marcat en el seu pla estratègic.

Aquests textos Sobre... de la Universitat Politècnica de València es poden aplicar a qualsevol peça comunicativa com, per exemple, una presentació, catàleg o guia.

###### La Universitat Politècnica de València en 200 paraules

La Universitat Politècnica de València és la millor universitat tecnològica de Espanya, segons l’Academic Ranking of World Universities (ARWU), conegut com a rànquing de Shanghai.

En l’actualitat, té 28 700 estudiants, 3 600 docents i investigadors i 1 400 professionals de l’administració i els serveis, repartits entre els tres campus situats a les ciutats d’Alcoi, Gandia i València.

La UPV imparteix 44 graus i 15 dobles graus; 90 màsters i dobles màsters universitaris, i 30 programes de doctorat. El 72% de l’alumnat de la UPV ja treballa al cap d’un any d’haver finalitzat els estudis. I això és, en bona part, gràcies a les pràctiques en empresa, que són remunerades.

La UPV manté més de mil acords que permeten l’intercanvi d’estudiants amb altres universitats europees i d’Amèrica Llatina,

els Estats Units, el Canadà, Austràlia, la Xina o el Japó. És la sisena d’Europa en Erasmus rebuts, d’un total de 4 500 institucions participants en el programa.

En els poc més de 50 anys d’història, la UPV ha produït al voltant de 145 000 publicacions científiques. És líder nacional en nombre de patents i una de les institucions acadèmiques espanyoles que més ingressos obté per la seua activitat investigadora.

*La Universitat Politècnica de València en 400 paraules*

La Universitat Politècnica de València és la millor universitat tecnològica de Espanya, segons l’Academic Ranking of World Universities (ARWU), conegut com a rànquing de Shanghai.

En l’actualitat, té 28 700 estudiants, 3 600 docents i investigadors i 1 400 professionals de l’administració i els serveis, repartits entre els tres campus situats a les ciutats d’Alcoi, Gandia i València.

La UPV imparteix 44 graus i 15 dobles graus; 90 màsters i dobles màsters universitaris, i 30 programes de doctorat. El 72% de l’alumnat de la UPV ja treballa al cap d’un any d’haver finalitzat els estudis. I això és, en bona part, gràcies a les pràctiques en empresa, que són remunerades.

A més, la Fundació Servipoli gestiona la cerca de treballs a temps parcial compatibles amb els estudis. Tot això situa la UPV entre les 250 universitats amb major ocupabilitat del món, segons el rànquing QS GER.

En matèria d’internacionalització, la UPV manté més de mil acords que permeten l’intercanvi d’estudiants amb altres universitats europees i d’Amèrica Llatina, els Estats Units, el Canadà, Austràlia, la Xina o el Japó. És la sisena d’Europa en estudiants Erasmus rebuts, d’un total de 4 500 institucions participants en el programa. Quant als cursos en línia gratuïts (MOOC), la UPV se situa en el top 5 mundial, només superada per Harvard, Microsoft, el MIT i la Universitat de Delft.

En els poc més de 50 anys d’història, la UPV ha produït al voltant de 145 000 publicacions científiques. És líder nacional en nombre de patents i una de les institucions acadèmiques espanyoles que més ingressos obté per la seua activitat investigadora.

L’informe de la Càtedra UNESCO de Gestió i Política Universitària descriu la UPV com una institució jove, preparada, competitiva, internacional i amb una excel·lent capacitat de monetització dels serveis prestats pel seu personal docent i investigador.

A més, té unes magnífiques instal·lacions esportives, gratuïtes per a la comunitat universitària, on es poden practicar fins a 70 disciplines diferents: esgrima, escalada, aikido, capoeira, ciclisme, ioga, voleibol platja… A València, el campus de Vera ocupa uns 700 000 m² (com vora 70 camps de futbol) i mesura quasi 2 km d’una punta a l’altra. És per als vianants i disposa de més de 125 000 m² de zones verdes.

En els últims anys, la UPV s’ha posicionat com una de les 200 universitats del món més compromeses amb la sostenibilitat i el medi ambient.

*La Universitat Politècnica de València en 800 paraules*

La Universitat Politècnica de València és la millor universitat tecnològica de Espanya, segons l’Academic Ranking of World Universities (ARWU), conegut com a rànquing de Shanghai.

En l’actualitat, té 28 700 estudiants, 3 600 docents i investigadors i 1 400 professionals de l’administració i els serveis, repartits entre els tres campus situats a les ciutats d’Alcoi, Gandia i València.

La UPV imparteix 44 graus i 15 dobles graus; 90 màsters i dobles màsters universitaris, i 30 programes de doctorat. El 72% de l’alumnat de la UPV ja treballa al cap d’un any d’haver finalitzat els estudis. I això és, en bona part, gràcies a les pràctiques en empresa, que són remunerades.

A més, la Fundació Servipoli gestiona la cerca de treballs a temps parcial compatibles amb els estudis. Tot això situa la UPV entre les 250 universitats amb major ocupabilitat del món, segons el rànquing QS GER.

La UPV va ser la primera universitat espanyola a reunir les tres acreditacions internacionals més destacades: ABET, EUR-ACE i EURO-INF. Aquests segells certifiquen, a escala mundial, la qualitat dels estudis en l’àmbit de l’enginyeria i confirmen que les persones graduades a la UPV posseeixen les competències que demana la professió independentment del país on s’exercisca.

En matèria d’internacionalització, la UPV manté més de mil acords que permeten l’intercanvi d’estudiants amb altres universitats europees i d’Amèrica Llatina, els Estats Units, el Canadà, Austràlia, la Xina o el Japó. És la sisena d’Europa en estudiants Erasmus rebuts, d’un total de 4 500 institucions participants en el programa.

Quant a la formació complementària, la UPV ofereix prop d’1 000 cursos a l’any perquè cada estudiant puga configurar el currículum a la seua manera. En relació als cursos en línia gratuïts (MOOC), la UPV se situa en la cinquena posició en el rànquing mundial, només superada per la Universitat de Harvard, Microsoft, el Massachusetts Institute of Technology (MIT) i la Universitat de Delft.

Estudiar a la UPV és una meta accessible: el 91% de l’alumnat de grau que es presenta als exàmens aprova a la primera. La UPV agrada i convenç els seus estudiants. Tant és així que el 94% dels titulats i titulades tornaria a cursar estudis a la UPV si haguera de comença de nou.

Potser per tot això, la UPV és la tercera universitat d’Espanya amb més graduats i graduades amb més nivell, que presenten «currículums d’infart i una formació exquisida, fruit de la preparació i l’esforç», segons la Societat Espanyola d’Excel·lència Acadèmica. La UPV té representants en pràcticament totes les disciplines que imparteix: de Belles Arts a Enginyeria Química, Ciències Ambientals, Mecànica o Administració i Direcció d’Empreses (ADE).

En els poc més de 50 anys d’història, la UPV ha produït al voltant de 145 000 publicacions científiques. És líder nacional en nombre de patents i una de les institucions acadèmiques espanyoles que més ingressos obté per la seua activitat investigadora. De fet, l’informe de la Càtedra UNESCO de Gestió i Política Universitària descriu la UPV com una institució jove, preparada, competitiva, internacional i amb una excel·lent capacitat de monetització dels serveis prestats pel seu personal docent i investigador.

Respecte a infraestructures i equipaments, la UPV disposa d’unes instal·lacions esportives magnífiques i gratuïtes per a la comunitat universitària, on es poden practicar fins a 70 disciplines diferents: esgrima, escalada, aikido, capoeira, ciclisme, ioga, voleibol platja… A València, el campus de Vera ocupa uns 700 000 m² (com uns 70 camps de futbol) i mesura quasi 2 km d’una punta a l’altra. És per als vianants i disposa de més de 125 000 m² de zones verdes.

Especialment destacable és la Casa de l’Alumne, un edifici de 5 200 m², gestionat pel mateix alumnat, que està equipat amb aules d’informàtica, espais per a l’estudi i el treball en grup, un laboratori de fotografia, una sala d’assajos... semblant a la Student House del MIT.

Pel que fa a les altres dues seus, Alcoi combina història, naturalesa i cultura en un entorn meravellós entre els parcs naturals de la Font Roja i la Serra de Mariola, zones de gran valor paisatgístic i ecològic. I Gandia té 300 dies de sol a l’any i un campus a peu de platja.

En els últims anys, la UPV s’ha posicionat com una de les 200 universitats del món més compromeses amb la sostenibilitat i el medi ambient . És l’única universitat pública espanyola que té l’acreditació EMAS, el segell europeu que persegueix la millora contínua real en aquesta matèria.

Gràcies a aquest compromís amb la sostenibilitat, la UPV ha pogut reduir el consum d’energia en una xifra equivalent al registre anual de 5 293 llars; disminuir la petjada de carboni en un 6,69% o aconseguir que tota l’energia elèctrica emprada en les seues instal·lacions siga d’origen renovable.